ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036626

ขอให้ตรวจสอบการล้อมรั้ว บริเวณพื้นที่ดิน (ติดกับขอบแนวถนน) ถนนสุเหร่าคลองหนึ่ง (ถนนกีบหมู) แขวงบางชัน เขตคลองสามวา กรุงเทพมหานคร จุดสังเกต อยู่ฝั่งถนนหทัยราษฎร์ เลี้ยวซ้ายเข้าไประยะทางไม่เกิน 100 เมตร จะพบพื้นที่ล้อมรั้วดังกล่าว เนื่องจากผู้ร้องได้สัญจรผ่านถนนดังกล่าว เป็นประจำทุกวัน จนเมื่อวันที่ 4 กันยายน 2566 ช่วงเช้า (ไม่ระบุช่วงเวลา) พบว่าได้มีการล้อมรั้ว โดยตั้งเสา 1 ต้น ทุกๆ 2 เมตร เป็นระยะทางประมาณ 50-80 เมตร แต่ไม่ทราบว่า พื้นที่ดังกล่าว เป็นพื้นที่สาธารณะหรือพื้นที่ส่วนบุคคล (ระบุตามผู้ร้องแจ้ง) ซึ่งผู้ร้องแจ้งว่า ถนนสุเหร่าคลองหนึ่ง (ถนนกีบหมู)  เป็นถนนที่แคบ และมีรถสัญจรไป-มาจำนวนมาก เมื่อมีการล้อมรั้วในพื้นที่ดินแล้ว ทำให้เหลือช่องทางจราจร เพียง 2 ช่องทาง ทำให้สัญจรด้วยความยากลำบาก จึงเกรงว่าอาจจะเกิดอันตรายได้ จึงประสงค์ให้หน่วยงานที่เกี่ยวข้อง ลงพื้นที่ตรวจสอบการล้อมรั้วในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata